|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 27. martā** |  **Nr. GND/2025/** |
|  |  **(protokols Nr. ; .p.)** |

**Par Gulbenes novada pašvaldības tiešās līdzdalības saglabāšanu SIA “ZAAO”**

Saskaņā ar Pašvaldību likuma 10. panta pirmās daļas 9. punktu dome ir tiesīga izlemt ikvienu pašvaldības kompetences jautājumu un tikai domes kompetencē ir tiesības likumā noteiktajā kārtībā izveidot, reorganizēt un likvidēt pašvaldības kapitālsabiedrības, kā arī lemt par dalību kapitālsabiedrībās.

Saskaņā ar Valsts pārvaldes iekārtas likuma (turpmāk – VPIL) 88.panta septīto daļu publiska persona, kas dibinājusi kapitālsabiedrību vai ieguvusi līdzdalību esošā kapitālsabiedrībā, pārvērtē līdzdalību tajā saskaņā ar šo pantu un Publiskas personas kapitāla daļu un kapitālsabiedrību pārvaldības likumu.

Atbilstoši Publiskas personas kapitāla daļu un kapitālsabiedrību pārvaldības likuma (turpmāk – Pārvaldības likums) 7. panta pirmajai daļai publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un tās atbilstību šā likuma 4. panta nosacījumiem. Pārvaldības likuma 7. panta otrā daļa noteic, ka lēmumu par publiskas personas līdzdalības saglabāšanu kapitālsabiedrībās pieņem attiecīgās publiskās personas augstākā lēmējinstitūcija, un lēmumā ietver vērtējumu attiecībā uz atbilstību Pārvaldības likuma 4. panta nosacījumiem un vispārējo stratēģisko mērķi.

Pārvaldības likuma 4.panta pirmā daļa noteic, ka publiska persona drīkst iegūt līdzdalību kapitālsabiedrībā atbilstoši VPIL 88.pantam.

Ņemot vērā to, ka Gulbenes novada pašvaldībai (turpmāk – Pašvaldība) pieder SIA “ZAAO”, reģistrācijas numurs 44103015509 (turpmāk – Kapitālsabiedrība) 3,1312 % kapitāla daļas, Pašvaldība ir izvērtējusi tās līdzdalības atbilstību VPIL prasībām.

Kapitālsabiedrības kapitāldaļas pieder vienpadsmit novadu pašvaldībām – Pašvaldībai (3,1312 %), Valkas novada pašvaldībai (2,27021 %), Limbažu novada pašvaldībai (6,54681 %), Siguldas novada pašvaldībai (0,21122 %), Saulkrastu novada pašvaldībai (0,03888 %), Smiltenes novada pašvaldībai (3,17533 %), Balvu novada pašvaldībai (2,98347 %), Cēsu novada pašvaldībai (23,75245 %), Valmieras novada pašvaldībai (52,88067 %), Madonas novada pašvaldībai (1,87856 %), Alūksnes novada pašvaldībai (3,1312 %). Ņemot vērā minēto, Kapitālsabiedrība, saskaņā ar Pārvaldības likuma 1.panta 5.punktu, uzskatāma par publiski privātu kapitālsabiedrību.

Lai izvērtētu Pašvaldības tiešo līdzdalību Kapitālsabiedrībā un tās atbilstību Pārvaldību likuma nosacījumiem, Pašvaldība iepirkuma “Gulbenes novada pašvaldības līdzdalības saglabāšanas izvērtēšana kapitālsabiedrībās”, iepirkuma identifikācijas Nr.GNP 2024/49, rezultātā 2024. gada 25.septembrī noslēdza iepirkuma līgumu Nr. GND/9.18/24/502 par Gulbenes novada pašvaldības līdzdalības saglabāšanas izvērtēšanu kapitālsabiedrībās ar SIA “CSE COE”, reģistrācijas numurs 40103995402.

Pašvaldība un SIA “CSE COE” 2025. gada 25. februārī parakstīja darbu pieņemšanas-nodošanas aktu, kā rezultātā Pašvaldība ir saņēmusi līdzdalības izvērtējumu (turpmāk – Izvērtējums), kurā Pašvaldībai rekomendēts saglabāt tiešo līdzdalību Kapitālsabiedrībā. Izvērtējumā ir secināts, ka:

1. Kapitālsabiedrības darbība, apsaimniekojot atkritumu apglabāšanas poligonus AEC “Daibe” un “Kaudzītes” un nodrošinot atkritumu apglabāšanu, atbilst VPIL 88. panta pirmās daļas 2. un 3. punktā paredzētajam nosacījumam. Atkritumu apglabāšanas pakalpojumi ir stratēģiski svarīgi pašvaldības teritorijas attīstībai un vides drošībai. Savukārt poligona apsaimniekošanas rezultātā tiek pārvaldīts īpašums, kas ir stratēģiski svarīgs pašvaldības administratīvās teritorijas attīstībai un vides drošībai;
2. Kapitālsabiedrības darbība – sadzīves atkritumu un mājsaimniecībā radīto būvniecība atkritumu savākšana, šķirošana, sajaukšana, uzglabāšana, pārkraušana un pārvadāšana – atbilst VPIL 88. panta pirmās daļas 2. punktā paredzētajam nosacījumam, jo tiek nodrošināta sabiedrībai būtiskas pašvaldības autonomās funkcijas izpilde. No Atkritumu apsaimniekošanas likuma 2. pantā nostiprinātā likuma mērķa izriet, ka kvalitatīva un efektīva atkritumu apsaimniekošana ir vērsta uz vides, cilvēku dzīvības un veselības aizsardzību. Arī Atkritumu apsaimniekošanas valsts plānā 2021.-2028. gadam ir noteikts, ka atkritumu apsaimniekošanas nozare ir viena no svarīgākajām vides aizsardzības nozarēm valstī;
3. elektroenerģijas realizēšanā obligātā iepirkuma ietvaros konkurence nepastāv, jo elektroenerģijas realizācijas tarifus nosaka saskaņā ar Ministru kabineta noteikumiem. Elektroenerģijas tirdzniecība uzlabo Kapitālsabiedrības maksātspēju iedzīvotāju interesēs (ietekmē sadzīves atkritumu apglabāšanas pakalpojuma tarifa apmēru), tādējādi darbība, kas saistīta ar elektroenerģijas tirdzniecību, ir pamatojama ar VPIL 88. panta pirmās daļas 1. punktu;
4. Kapitālsabiedrība sniegtais sabiedrības informēšanas un izglītošanas pakalpojums nodrošina Atkritumu apsaimniekošanas likuma un Atkritumu apsaimniekošanas valsts plānā 2021.-2028. gadam noteikto atkritumu apsaimniekotāja uzdevumu izpildi, Kapitālsabiedrībai ir pienākums veicināt sabiedrības izglītošanu ar atkritumu apsaimniekošanu saistītos jautājumos, tostarp organizējot izglītojošus pasākumus, līdz ar ko šī pakalpojuma sniegšanā tirgus klasiska izpratnē nepastāv, un šī pakalpojuma sniegšana ir pamatojama ar VPIL 88. panta pirmās daļas 1. un 2. punktu.

Izvērtējuma veicējs atbilstoši VPIL 88. panta otrajai daļai, novērtējot Pašvaldības līdzdalības saglabāšanu Kapitālsabiedrībā, konsultējās ar kompetentajām institūcijām konkurences aizsardzības jomā un komersantus pārstāvošām biedrībām vai nodibinājumiem.

Izvērtējuma veicējs par līdzdalības saglabāšanu Kapitālsabiedrībā veica konsultācijas ar biedrību “Latvijas atkritumu saimniecības uzņēmumu asociācija”, biedrību “Latvijas Pašvaldību savienība” un biedrību “Latvijas Tirdzniecības un rūpniecības kamera”.

Pašvaldībā saņemts Konkurences padomes (turpmāk – KP) 2025. gada 28. janvāra atzinums Nr. 1.7-2/124, kurā neiebilst pret Pašvaldības līdzdalības saglabāšanu Kapitālsabiedrībā, norādot, ka:

1. ņemot vērā, ka Kapitālsabiedrība nesniedz sadzīves atkritumu savākšanas un pārvadāšanas pakalpojumus Pašvaldības teritorijā, Kapitālsabiedrība darbība šajā jomā padziļināti nav vērtējama;
2. Ņemot vērā, ka Pašvaldības teritorijā atkritumu apsaimniekotājs ir SIA “Lautus vide”, KP vērtējumā, padziļināta pakalpojuma – lielgabarīta, būvniecības, mājsaimniecībā radīto būvniecības un būvju nojaukšanas atkritumu savākšana – analīze, nav nepieciešama;
3. atkritumu savākšanas un pārvadāšanas pakalpojums atzīstams par stratēģiski svarīgu VPIL 88. panta izpratnē, vienlaikus KP norāda, ka, tās ieskatā, konkrēta pakalpojuma noteikšana par stratēģiski svarīgu ir atzīstama tikai par vienu no priekšnoteikumiem, lai atbilstoši VPIL 88. panta pirmās daļas 2. punktam publiskas personas kapitālsabiedrībai būtu tiesisks pamats sniegt šādu pakalpojumu, piemērojot tiesību normā paredzēto izņēmumu. Lai pamatotu šādu izņēmumu, likums (VPIL 88. panta otrā daļa) tieši nosaka, ka publiskai personai ir nepieciešams ne tikai atzīt konkrētu pakalpojumu par stratēģiski svarīgu, bet arī ir pienākums veikt tirgus izpēti, novērtējot pieejamās alternatīvas, tostarp, vai konkrēto pakalpojumu vienlīdz efektīvi sniedz arī privātie tirgus dalībnieki un vai privātie tirgus dalībnieki ir spējīgi efektīvi nodrošināt konkrētā pakalpojuma pieejamību un tā sniegšanu;
4. Kapitālsabiedrības darbība, apsaimniekojot AEC “Daibe” un “Kaudzītes”, nodrošinot sadzīves atkritumu apglabāšanu, ir uzskatāma par atbilstošu VPIL 88. panta pirmās daļas 1., 2. un 3. punktam, t.i., tirgus nepilnības apstākļos tiek sniegti pakalpojumi, kas ir stratēģiski svarīgi valsts vai pašvaldības administratīvās teritorijas attīstībai un pārvaldīts tāds īpašums, kas ir stratēģiski svarīgs valsts vai pašvaldības administratīvās teritorijas attīstībai vai valsts drošībai.
5. attiecībā uz tādiem pakalpojumiem kā atkritumu apstrāde pirms apglabāšanas, dalīti vākto atkritumu pāršķirošana un sagatavošana realizācijai, atzīstams, ka minētie pakalpojumi ir nesaraujami saistīti un nepieciešami, lai atkritumu apglabāšanas process būtu atbilstošs normatīvo aktu prasībām. Līdz ar to, KP vērtējuma, minētie pakalpojumi atzīstami par stratēģiski svarīgiem atbilstoši VPIL 88. panta pirmās daļas 2. punktam;
6. Kapitālsabiedrības sniegtais sabiedrības informēšanas un izglītošanas pakalpojums nodrošina Atkritumu apsaimniekošanas likuma un Atkritumu apsaimniekošanas valsts plānā noteikto atkritumu apsaimniekotāja uzdevumu izpildi un Kapitālsabiedrībai ir pienākums veicināt sabiedrības izglītošanu ar atkritumu apsaimniekošanu saistītos jautājumos, tostarp organizējot izglītojošus pasākumus, līdz ar to šī pakalpojuma sniegšanā tirgus klasiska izpratnē nepastāv, un šī pakalpojuma sniegšana ir pamatojama ar VPIL 88. panta pirmās daļas 1. un 2. punktu;
7. attiecībā uz elektroenerģijas un siltumenerģijas ražošanu, kas saistīta ar pašpatēriņu, proti, segmentiem, kuriem nav peļņas gūšanas rakstura, KP secina, ka šādas darbības palīdz samazināt Kapitālsabiedrības izmaksas, kas saistītas ar tās pamatdarbības veikšanu un pozitīvi ietekmē sadzīves atkritumu apglabāšanas pakalpojuma tarifa apmēru iedzīvotājiem. Ievērojot iepriekš minēto, kā arī faktu, ka minētās darbības tieši neietekmē citus tirgus dalībniekus, KP ieskatā, nav pamata vērtēt šo darbību atbilstību VPIL 88. pantam;
8. saistībā ar elektroenerģijas realizēšanu obligātā iepirkuma ietvaros, KP iepriekš ir norādījusi, ka konkurence šajā nozarē klasiskajā izpratnē nepastāv, jo elektroenerģijas realizācijas tarifi nosakāmi saskaņā ar Ministru kabineta noteikumiem, turklāt KP ņem vērā, ka elektroenerģijas tirdzniecība uzlabo Kapitālsabiedrības maksātspēju iedzīvotāju interesēs (ietekmē sadzīves atkritumu apglabāšanas pakalpojuma tarifa apmēru), līdz ar to KP ieskatā Kapitālsabiedrība darbība, kas saistīta ar elektroenerģijas tirdzniecību, ir pamatojama ar VPIL 88. panta pirmās daļas 1. punktu;
9. ņemot vērā, ka konteineru noma ir daļa no Kapitālsabiedrības pamatpakalpojuma, KP vērtējumā, sniegtais pakalpojums nav vērtējams atsevišķi un uz to attiecināmi KP secinājumi, kas ietverti sadaļā “Sadzīves atkritumu, dalīti vākto atkritumu, kā arī liela izmēra, būvniecības un ražošanas atkritumu apsaimniekošana (savākšana un pārvadāšana)”;
10. vienlaikus KP pievienojas Izvērtējuma veicēja viedoklim, ka atkritumu savākšanas pakalpojumu tirgū nav vērojama tirgus nepilnība un sadzīves un mājsaimniecībā radīto būvniecības atkritumu savākšanas, šķirošanas, uzglabāšanas, pārkraušanas un pārvadāšanas pakalpojumus var sniegt arī privātie tirgus dalībnieki.

Pamatojoties uz likuma “Par pašvaldībām” 10.panta pirmās daļas 9. un 21. punktu, Valsts pārvaldes iekārtas likuma 88.panta pirmo, otro un septīto daļu, Publiskas personas kapitāla daļu un kapitālsabiedrību pārvaldības likuma 7. panta pirmo un otro daļu, ņemot vērā Konkurences padomes 2025. gada 28. janvāra vēstuli Nr. 1.7-2/124, kā arī, ņemot vērā Gulbenes novada pašvaldības domes Attīstības un tautsaimniecības komitejas 2025.gada 19.marta sēdes ieteikumu un Gulbenes novada pašvaldības domes Finanšu komitejas 2025.gada 20.marta sēdes ieteikumu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības tiešās līdzdalības SIA “ZAAO” izvērtējumu (pielikums).
2. ATZĪT, ka SIA “ZAAO”, reģistrācijas numurs 44103015509, reģistrācijas numurs 44103058086, darbība atbilst Valsts pārvaldes iekārtas likuma 88. panta pirmās daļas 1., 2. un 3. punktam, proti, tirgus nepilnības apstākļos tiek sniegti pakalpojumi, kas ir stratēģiski svarīgi valsts vai pašvaldības administratīvās teritorijas attīstībai un pārvaldīts tāds īpašums, kas ir stratēģiski svarīgs valsts vai pašvaldības administratīvās teritorijas attīstībai vai valsts drošībai.
3. SAGLABĀT Gulbenes novada pašvaldības tiešo līdzdalību SIA “ZAAO”, reģistrācijas numurs 44103015509.
4. NOTEIKT SIA “ZAAO”, reģistrācijas numurs 44103015509, vispārējo stratēģisko mērķi – sadzīves atkritumu apsaimniekošanas sistēmas uzturēšana un attīstība tādā veidā, kas nodrošina normatīvo aktu prasību, tajā skaitā Eiropas Savienības noteikto mērķu attiecībā uz atkritumu apsaimniekošanas sistēmas darbības efektivitāti.
5. Lēmuma izpildi kontrolēt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A. Caunītis